זאק וקוואק

זאק וקוואק (באנגלית: Zack & Quack) היא סדרת אנימציה ישראלית-בריטית-קוריאנית לילדים מסוגת הרפתקאות וקומדיה שבבעלות חברת "Zodiak Media". הסדרה נוצרה על ידי גילי דולב ואיווט קפלן ונכתבה על ידי רוברט וארגאס. 

הסדרה שודרה לראשונה בישראל בדיבוב לעברית ב-7 בפברואר 2014 בערוץ ניק ג'וניור. בארצות הברית הסדרה שודרה לראשונה בדיבוב לאנגלית ב-5 באפריל 2014 בערוץ ניק ג'וניור. לסדרה יש 3 עונות ו-43 פרקים באורך 22 דקות בעוד שכל פרק מחולק לשני פרקים באורך 11 דקות. שפות המקור של הסדרה הן עברית, אנגלית וקוריאנית.

לאחר סיום שידור הסדרה בערוץ ניק ג'וניור בישראל, שודרה הסדרה בחינוכית כתוכנית רכש.

תקציר העלילה 
הסדרה מתרחשת בספר פופ-אפ, שם בכל פרק זאק בן ה-7 וחברו הטוב ביותר, קוואק, עוברים הרפתקאות שונות.

דמויות 
 זאק (Zack) - הדמות הראשית של הסדרה. ילד בן 7 בעל שיער חום. החברים הטובים ביותר שלו הם קוואק וקירה.
 קוואק (Quack) - ברווז כחול, אחת מהדמויות הראשיות. למרות שהוא לא מדבר, כולם מבינים אותו.
 קירה (Kira) - ילדה עם שיער מתולתל שיכולה לתקן כל דבר עם יצירתיות וכלים שונים.
 הופ וסקיפ (Hop & Skip) - צמד אחיות סנאיות.
 פלאפי (Fluffy) - קיפוד קטן שנבהל בקלות.
 בלי-אפ (Belly-Up) - צפרדע. חובב קריאה ובעל ידע נרחב. משפט חוזר שלו בסדרה הוא: "אני סוג של מומחה בנושא...".

מדבבים 
במאית הדיבוב בעברית הייתה אפרת קרצמן. מפיקת הדיבוב בשנת 2014 הייתה אסנת סדן, ובשנת 2017 הייתה עדי וולוצקי.

שידור הסדרה

קישורים חיצוניים 
 

 

סדרות הנפשה ממוחשבת
סדרות הנפשה ישראליות
סדרות הנפשה בריטיות
סדרות הנפשה דרום-קוריאניות
סדרות קומיות
סדרות קומדיה בריטיות
ניק ג'וניור: תוכניות וסדרות
סדרות קומדיה ישראליות
סדרות טלוויזיה לילדים
תוכניות טלוויזיה ישראליות
סדרות טלוויזיה בריטיות
סדרות טלוויזיה דרום-קוריאניות
ניקלודיאון: תוכניות וסדרות
הטלוויזיה החינוכית הישראלית - תוכניות רכש
כאן חינוכית: תוכניות רכש